《次韵黄玉如求记》
宋代·许月卿

先子北山书剑留，山川还自旧相缪。
与君去岁衔杯处，遣我长歌陟岵游。
瘦鹤风轻霜桧舞，归鸦烟重晚林投。
中斋孟氏仙官府，同号同庚成佛不。

作者简介：（1216—1285）徽州婺源人，字太空，后改字宋士，号泉田子，人称山屋先生。理宗淳祐四年进士。授濠州司户参军。历本州及临安府学教授，屡疏斥丁大全等奸邪，出干办江西提举常平事。贾似道当政，召试馆职，以言不合罢归，遂闭门著书。宋亡，深居不出。谢枋得甚为推崇。有《先天集》、《百官箴》等。